Rīgā, 2023. gada 4. augustā

Nr. 1-6/LNSC/28

**Ieinteresētajiem piegādātājiem**

*Par informācijas sniegšanu iepirkumā ID Nr. LNSC 2023/10*

SIA “Latvijas Nacionālais sporta centrs” (turpmāk – Pasūtītājs) 2023. gada 2. augustā un 3.augustā saņēma ieinteresētā piegādātāja jautājumus par iepirkuma “Saimniecības preču, remontmateriālu un dārzkopības preču piegāde”, ID Nr. LNSC 2023/10, dokumentācijā noteiktajām prasībām.

**I. Pasūtītājs sniedz šādu informāciju uz 2.augustā uzdoto jautājumu:**

**Jautājums:**

Sakiet, lūdzu, vai šajā ieprikumā var ņemt dalību, piedāvājot atsevišķas pozīcijas?

Vai obligāti jāpiedāvā VISI IZSLUDINĀTIE MATERIĀLI?

**Atbilde.**

*Iepirkuma priekšmets ir dažādu saimniecības preču piegāde saskaņā ar Iepirkuma nolikumu, Tehnisko specifikāciju (Iepirkuma nolikuma 2. pielikums) un iepirkuma līguma (Iepirkuma nolikuma 3. pielikums) noteikumiem.*

*Saskaņā ar Iepirkuma nolikuma 2.2.1.punktā minēto pretendentiem tehniskajā piedāvājumā jāiekļauj un jāiesniedz Pretendenta apliecinājums, ka Pretendents apņemas nodrošināt visu Preču, kas atbilst Iepirkuma nolikums 2.1.2.punktā norādītajiem CPV kodiem, piegādi atbilstoši Iepirkuma nolikuma, Tehniskās specifikācijas un vispārīgās vienošanās prasībām.*

**II. Pasūtītājs sniedz šādu informāciju uz 3.augustā uzdoto jautājumu:**

**Jautājums:**

Labdien! Esam ieinteresēti piedalīties izsludinātajā iepirkumā.  
Lūdzam izskatīt un līguma punktu Nr. 4.2 (garantijas termiņš precēm 24 mēneši).  
Tehniskajā specifikācijā 11. punkts Preces garantijas laiks ir 24 (divdesmit četri) mēneši no Preces pieņemšanas – nodošanas akta savstarpējas parakstīšanas dienas, ja attiecīgo Preču ražotājs nav noteicis citu garantijas laiku.  
Lūdzam papildināt līguma projekta punktu, par garantijas termiņu kā tas noteikts tehniskās specifikācijas prasībās, papildinot to ar tekstu "ja attiecīgo Preču ražotājs nav noteicis citu garantijas laiku."

**Atbilde:**

*Iepirkuma līgums jeb vispārīgā vienošanās tiek slēgta pamatojoties uz konkursa rezultātiem, Tehnisko specifikāciju Piegādātāja iesniegto piedāvājumu un saskaņā ar Latvijas Republikas normatīvajiem aktiem. Iepirkuma līguma projekta iekļautā atsauce par garantijas termiņiem ir skatāma kopsakarībā ar Patērētāju tiesību aizsardzības likuma noteikumiem, savukārt, vispārīgā vienošanās neatņemama sastāvdaļa ir Tehniskā specifikācija, kurā atrunāti papildu nosacījumi, kurus nav nepieciešams atkārtoti iekļaut minētā iepirkuma līguma projektā. Vispārīgās vienošanās 4.2.punktu nav nepieciešams precizēt.*

Vienlaikus lūdzam sekot līdzi aktuālajai informācijai par iepirkumu EIS profilā [https://www.eis.gov.lv/EKEIS/Supplier/Procurement/106068](https://www.eis.gov.lv/EKEIS/Supplier/Procurement/103586)  un mājas lapā [www.lnsc.lv.](http://www.lnsc.lv.)